சீமா சிசுதி

சீமா சிசுதி (Seema Chishti) என்பவர் இந்தியாவின் தில்லியைச் சேர்ந்த ஒரு பத்திரிகையாளரும் எழுத்தாளரும் ஆவார். இவர் தற்போது எண்ணிமச் செய்தி வலைவாசலான தி வயரின் ஆசிரியர்களில் ஒருவராக உள்ளார். இவர் பிபிசியின் இந்தி, தில்லி பிரிவின் தலைவராகவும், இந்திய நாளிதழான தி நியூ இந்தியன் எக்ஸ்பிரஸில் துணை ஆசிரியராகவும் இருந்தார். இவர் "சுமித்ரா அண்ட் அனீஸ்: டேல்ஸ் அண்ட் ரெசிபிஸ் ஃப்ரம் எ கிச்டி ஃபேமிலி" என்ற புத்தகத்தையும் வெளியிட்டுள்ளார். மேலும் "நோட் பை நோட்: தி இந்தியா ஸ்டோரி (1947–2017)" என்ற புத்தகத்தையும் இணைந்து எழுதியுள்ளார்.

 ஆரம்பகால வாழ்க்கை மற்றும் கல்வி 
சீமா, அனீசு சிசுதி மற்றும் சுமித்ரா சிசுதி ஆகியோரின் மகள் ஆவார்.

சிசுதி தில்லி தூய இசுடீபன் கல்லூரியில் இளங்கலைப் பட்டமும், ஜவகர்லால் நேரு பல்கலைக்கழகத்தில் பொருளாதாரத்தில் முதுகலைப் பட்டமும் பெற்றுள்ளார்.

இவர் பிபிசி இந்தியாவுக்குச் செல்வதற்கு முன்பு, 1994 முதல் 1996 வரை இலண்டனில் உள்ள எச். தொலைக்காட்சியிலும் பிபிசி உலக சேவையிலும் பணியாற்றினார். இவர் 2006 முதல் தி இந்தியன் எக்ஸ்பிரசில் பணிபுரிந்தார். இங்கு இவர் தில்லியில் பதிப்பின் ஆசிரியராகவும், 2020-இல் பணியை விட்டு விலகுவதற்கு முன்பு துணை ஆசிரியராகவும் பணியாற்றினார்.

சிசுதி, அரசியல்வாதியும், இந்தியப் பொதுவுடமை கட்சியின் முன்னாள் பொதுச் செயலாளரும், நாடாளுமன்ற உறுப்பினருமான சீதாராம் யெச்சூரியை மணந்தார்.

 புத்தகங்கள் 

 சுமித்ரா மற்றும் அனீஸ்: கிச்சடி குடும்பத்தின் கதைகள் மற்றும் சமையல் குறிப்புகள் 
 நோட் பை நோட்: தி இந்தியா ஸ்டோரி (1947–2017) 

 மேற்கோள்கள் 

பகுப்பு:இந்திய எழுத்தாளர்கள்
பகுப்பு:வாழும் மக்கள்